Voorlopige syfers wys houtskooluitvoere daal skerp - Sakenuus - Republikein
Thursday, January 20th, 22:48:42
Voorlopige syfers wys houtskooluitvoere daal skerp
03 December 2021 | Sakenuus
Namibië se houtskooluitvoere na markte in die buiteland het in 2021 met minstens 30 – 40% gedaal, toon voorlopige syfers.
Die Namibië Houtskoolvereniging sê hoewel dit nog te vroeg is om akkurate uitvoersyfers te verskaf, is dit duidelik die hoop op rekorduitvoere vanjaar het nie realiseer nie.
Dit is te wyte aan die wêreldwye terkort aan vraghouers wat tot reuse-uitdagings in die skeepsvaartbedryf gelei het en vir in- en uitvoerders wêreldwyd hoofbrekens besorg het.
Die NCA sê in berig in die Namibië Landbou-unie (NLU) se nuusbrief van 3 Desember, die vooruitsigte vir 2022 lyk heelwat beter.
"Ons verwag dat 'n nuwe skeepsredery teen die begin van Maart 2022 kragte met die houtskoolbedryf sal saamsnoer wat broodnodige verligting sal bring, en ons hoop dat die (vrag)houeruitdagings teen daardie tyd iets van die verlede sal wees.
"Die nuwe skeepsredery sal op die lang termyn meer houers kan verskuif as sommige van ons bestaande groot skeepsrederye," sê die NCA in dié nuusbrief.